Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 206

b) a makk és a vadgesztenye (2308 10 00 alszám). 12.10 Komlótoboz frissen vagy szárítva, őrölve, porítva vagy labdacs (pellet) alakban is; lupulin 1210 20 10 Komlótoboz, őrölve, porítva vagy labdacs (pellet) alakban nagyobb lupulintartalommal; lupulin A lupulin mellett ezen alszám alá tartoznak a magasabb lupulintartalmú olyan komlótobozok megőrlésével nyert termékek is, amelyekről eltávolították a leveleket, a kocsányt, a felleveleket és a levélszárat. 12.11 Növény és növényrész (beleértve a magot és gyümölcsöt is), elsősorban illatszer, gyógyszer, rovarirtó szer, növényvédő szer, gombaölőszer és hasonlók gyártására, frissen vagy szárítva, vágva, zúzva vagy porítva is 1211 10 00 Édesgyökér Ide az édesfa (Glycyrrhiza glabra) gyökere tartozik, amely szürkésbarna színű és hosszirányú csíkokat tartalmaz; megvágva a belseje sötétsárga. 1211 20 00 Ginzenggyökér Ide a ginzeng (Panax quinquefolium és Panax ginseng) gyökere tartozik. A gyökér hengeres, illetve orsó alakú, felső harmadán körkörös ráncok találhatók; gyakran többszörösen elágazik. Külső színe sárgásfehértől sárgásbarnáig változhat, belseje fehér és lisztes (vagy kemény mint a szaru, ha vízben megfőzték). Ide tartozik a zúzott vagy őrölt ginzenggyökér is. 1211 90 30 Tonkabab Ide tartozik a Dipterix odorata (Leguminosae félék) magja. Tongababnak vagy kumarunak is nevezik. Kumarint tartalmaznak és az illatszergyártásban, valamint a fogyókúrás italkivonatok készítéséhez használatosak. 1211 90 95 Másféle Feltéve, hogy nem tartoznak e vtsz. előző alszámai alá, ide tartoznak a 12.11 vtsz. HR Magyarázata nyolcadik bekezdésében felsorolt növények, növényi részek, magok és gyümölcsök, valamint a következők:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes